**Հայաստանի Հանրապետության սննդամթերքի անվտանգության տեսչական մարմնի 2022 թվականի 3-րդ եռամսյակի** **կատարողականի գնահատման արդյունքները**

Հայաստանի Հանրապետության սննդամթերքի անվտանգության տեսչական մարմնի (այսուհետ՝ Տեսչական մարմին) կատարողականի գնահատումը կատարվել է հիմք ընդունելով Տեսչական մարմինների մասին օրենքի 11-րդ հոդվածի պահանջների և Հայաստանի Հանրապետության կառավարության 2015 թվականի հունիսի 25-ի Տեսչական մարմինների գործունեության կատարողականի գնահատման սկզբունքները, չափորոշիչները և կարգը հաստատելու մասին N 693-Ն որոշման հիման վրա կազմված կատարողականի գնահատման մեթոդոլոգիան։

Տեսչական մարմնի կատարողականի գնահատման չափորոշիչներն են՝

1. նպատակի չափորոշիչներ
2. գործընթացի չափորոշիչներ
3. արդյունքի չափորոշիչներ։

Արդյունքները համեմատվում են նախորդ տարվա նույն հաշվետու ժամանակահատվածում ունեցած արդյունքների հետ։

1. **ՆՊԱՏԱԿԻ ՉԱՓՈՐՈՇԻՉՆԵՐ**
	1. **Տեսչական մարմնի գործունեության հիմնական նպատակին հասնելու մակարդակը** գնահատելու համար յուրաքանչյուր ոլորտի համար վերլուծվել է հաշվետու ժամանակահատվածում տեսչական մարմնի կողմից իրականացված ստուգումների արդյունքում հայտնաբերված խախտումների ընդհանուր կշիռը:

Տեսչական մարմնի գործունեության հիմնական նպատակին հասնելու մակարդակի գնահատումը կատարվում է հաշվետու ժամանակահատվածում իրականացված ստուգումների արդյունքում հայտնաբերված խախտումների կշիռների հանրագումարի և վերահսկողության ընթացքում նախատեսված ստուգաթերթերի ընդհանուր կշիռների հանրագումարի հարաբերությամբ։

2022 թվականի 3-րդ եռամսյակում տեսչական մարմնի գործունեության հիմնական նպատակին հասնելու մակարդակը 0,11 է: Նույն ցուցանիշն, ըստ ոլորտների, հետևյալն է՝

|  |  |  |
| --- | --- | --- |
|  | **ՈԼՈՐՏ** | **ՑՈՒՑԱՆԻՇ** |
| **2021թ.****3-րդ եռամսյակ,**  | **2022թ.****3-րդ եռամսյակ,**  |
| 1 | սննդամթերքի անվտանգություն | 0,14 | 0,11 |
| 2 | անասնաբուժություն | 0,033 | 0,12 |
| 3 | բուսասանիտարիա | 0,012 | 0,08 |
| 4․  | տեսչական մարմնի գործունեության հիմնական նպատակին հասնելու մակարդակը | 0,133 | 0,11 |

**1.2 Ոլորտի առավել ռիսկային բնագավառներում փոփոխությունների առկայությունը** գնահատելու համար վերլուծվել է հաշվետու ժամանակահատվածում տեսչական մարմնի կողմից ոլորտի առավել ռիսկային բնագավառներում իրականացված ստուգումների արդյունքում հայտնաբերված խախտումների ընդհանուր կշիռը:

Ոլորտի առավել ռիսկային բնագավառներում փոփոխությունների առկայությունը գնահատվում է հաշվետու ժամանակահատվածում ոլորտի առավել ռիսկային բնագավառներում իրականացված ստուգումների արդյունքում հայտնաբերված խախտումների կշիռների հանրագումարի և վերահսկողության ընթացքում նախատեսված ստուգաթերթերի ընդհանուր կշիռների հանրագումարի հարաբերությամբ։

2022 թվականի 3-րդ եռամսյակում ոլորտի առավել ռիսկային բնագավառներում փոփոխությունների առկայությունը 0,1 է: Նույն ցուցանիշն ըստ ոլորտների հետևյալն է՝

|  |  |  |
| --- | --- | --- |
|  | **ՈԼՈՐՏ** | **ՑՈՒՑԱՆԻՇ** |
| **2021թ.****3-րդ եռամսյակ,**  | **2022թ.****3-րդ եռամսյակ,**  |
| 1 | սննդամթերքի անվտանգություն | 0,012 | 0,1 |
| 2 | անասնաբուժություն | 0,033 | 0,12 |
| 3 | բուսասանիտարիա | 0,012 | 0,08 |
| ~~4~~ | ոլորտի առավել ռիսկային բնագավառներում փոփոխությունների առկայություն | 0,111 | 0,1 |

**1.3 Ռիսկերի պլանավորման, վերլուծության և գնահատման համար հատկացված ֆինանսական միջոցները և մարդկային ռեսուրսները**

2021 թվականի 3-րդ եռամսյակում ռիսկերի պլանավորման, վերլուծության և գնահատման համար ֆինանսական միջոցներ չեն հատկացվել, իսկ մարդկային ռեսուրսները կազմել է 7 աշխատակից։ 2022 թվականի 3-րդ եռամսյակում ևս ռիսկերի պլանավորման, վերլուծության և գնահատման համար ֆինանսական միջոցներ չեն հատկացվել, իսկ մարդկային ռեսուրսները կազմել է 7 աշխատակից։

**1.4 Խորհրդատվության, մեթոդական աջակցության և կանխարգելման միջոցների համար հատկացված ֆինանսական միջոցները և մարդկային ռեսուրսները**

2021 թվականի 3-րդ եռամսյակում տեսչական մարմնի կողմից իրականացված խորհրդատվության, մեթոդական աջակցության և կանխարգելման միջոցների համար ֆինանսական միջոցներ չեն հատկացվել: Խորհրդատվությանը մասնակցել են կառուցվածքային և տարածքային ստորաբաժանումների շուրջ 160 աշխատակից: 2022 թվականի 3-րդ եռամսյակում տեսչական մարմնի կողմից իրականացված խորհրդատվության, մեթոդական աջակցության և կանխարգելման միջոցների համար ֆինանսական միջոցներ չեն հատկացվել: Խորհրդատվությանը մասնակցել են կառուցվածքային և տարածքային ստորաբաժանումների շուրջ 164 աշխատակից:

**1.5 Հայաստանի Հանրապետության կառավարությանը կամ համապատասխան ոլորտների քաղաքականություն մշակող պետական մարմիններին ներկայացված առաջարկների քանակը (**Համաձայն կատարողականի գնահատման մեթոդոլոգիայի՝ այս կետի համար հաշվետու ժամանակահատված է համարվում չորս եռամսյակը**)**։

1. **ԳՈՐԾԸՆԹԱՑԻ ՉԱՓՈՐՈՇԻՉՆԵՐ**

Գործընթացի չափորոշիչները վերաբերում են տեսչական մարմնի գործառույթների իրականացման ընթացքին:

**2.1) Ըստ անհրաժեշտության իրականացված ստուգումների միջին տևողությունը** գնահատելու համար վերլուծվել է հաշվետու ժամանակահատվածում տարեկան ծրագրով չնախատեսված, սակայն տեսչական մարմնի կողմից իրականացված ստուգումների միջին տևողությունը։

2022 թվականի 3-րդ եռամսյակում տեսչական մարմնի կողմից ըստ անհրաժեշտության իրականացրած ստուգումների միջին տևողությունը 3,7 օր է: Նույն ցուցանիշն ըստ ոլորտների հետևյալն է՝

|  |  |  |
| --- | --- | --- |
|  | **ՈԼՈՐՏ** | **ՑՈՒՑԱՆԻՇ** |
| **2021թ.****3-րդ եռամսյակ,**  | **2022թ.****3-րդ եռամսյակ,**  |
| 1 | սննդամթերքի անվտանգություն | 4 օր | 4,2 օր |
| 2 | անասնաբուժություն | 15 օր | 3,6 օր |
| 3 | բուսասանիտարիա | 0 | 0 |
| 4 | տեսչական մարմնի կողմից ըստ անհրաժեշտության իրականացրած ստուգումների միջին տևողություն | 6,6 օր | 3,7 օր |

**2.2) Բարձր ռիսկային տնտեսավարող սուբյեկտներում և ստուգման օբյեկտներում ստուգումների քանակը` ստուգումների ընդհանուր քանակի համեմատությամբ** չափորոշչի գնահատման համար վերլուծվել է բարձր ռիսկային տնտեսավարող սուբյեկտներում և ստուգման օբյեկտներում հաշվետու ժամանակահատվածում կատարված ստուգումների քանակի և տեսչական մարմնի ստուգումների տարեկան ծրագրում նույն ժամանակահատվածում ընդգրկված և իրականացված ստուգումների քանակի հարաբերությունը։

2022 թվականի 3-րդ եռամսյակում բարձր ռիսկային տնտեսավարող սուբյեկտներում և ստուգման օբյեկտներում ստուգումների քանակը ստուգումների ընդհանուր քանակի համեմատությամբ 0,95 է: Նույն ցուցանիշն ըստ ոլորտների հետևյալն է՝

|  |  |  |
| --- | --- | --- |
|  | **ՈԼՈՐՏ** | **ՑՈՒՑԱՆԻՇ** |
| **2021թ.****3-րդ եռամսյակ,**  | **2022թ.****3-րդ եռամսյակ,**  |
| 1 | սննդամթերքի անվտանգություն | 1,13 | 0,9 |
| 2 | անասնաբուժություն | 1,48 | 1 |
| 3 | բուսասանիտարիա | 1 | 1 |
| 4 | բարձր ռիսկային տնտեսավարող սուբյեկտներում և ստուգման օբյեկտներում ստուգումների քանակը ստուգումների ընդհանուր քանակի համեմատությամբ | 1,15 | 0,95 |

**2.3) Ստուգումների տարեկան ծրագրում ընդգրկված ստուգումների միջին տևողությունը** հաշվարկվել է ստուգումների տարեկան ծրագրով նախատեսված ստուգումների ընդհանուր տևողության և դրանց քանակի հարաբերությամբ։

2022 թվականի 3-րդ եռամսյակում ստուգումների տարեկան ծրագրով նախատեսված ստուգումների միջին տևողությունը 8,9 օր: Նույն ցուցանիշն ըստ ոլորտների հետևյալն է՝

|  |  |  |
| --- | --- | --- |
|  | **ՈԼՈՐՏ** | **ՑՈՒՑԱՆԻՇ** |
| **2021թ.****3-րդ եռամսյակ,**  | **2022թ.****3-րդ եռամսյակ,**  |
| 1 | սննդամթերքի անվտանգություն | 12,7 օր | 10,2 օր |
| 2 | անասնաբուժություն | 6,4 օր | 3,9 օր |
| 3 | բուսասանիտարիա | 10,8 օր | 15 օր |
| 4 | ստուգումների տարեկան ծրագրով նախատեսված ստուգումների միջին տևողություն | 11,9 օր | 8,9 օր |

**2.4) Ըստ անհրաժեշտության իրականացված ստուգումների ընդհանուր քանակի (որոնց շնորհիվ կանխվել է հանրությանը, շրջակա միջավայրին, ֆիզիկական կամ իրավաբանական անձանց գույքային շահերին, պետությանը սպառնացող էական վնաս կամ ռիսկ) հարաբերակցությունը ըստ անհրաժեշտության իրականացված ստուգումների ընդհանուր քանակին[[1]](#footnote-1)։**

2022 թվականի 3-րդ եռամսյակում տեսչական մարմնի կողմից ըստ անհրաժեշտության իրականացված ստուգումների ընդհանուր քանակի (որոնց շնորհիվ կանխվել է հանրությանը, շրջակա միջավայրին, ֆիզիկական կամ իրավաբանական անձանց գույքային շահերին, պետությանը սպառնացող էական վնաս կամ ռիսկ) հարաբերակցությունն ըստ անհրաժեշտության իրականացված ստուգումների ընդհանուր քանակին 0,1 է։

|  |  |  |
| --- | --- | --- |
|  | **ՈԼՈՐՏ** | **ՑՈՒՑԱՆԻՇ** |
| **2021թ.****3-րդ եռամսյակ,**  | **2022թ.****3-րդ եռամսյակ,**  |
| 1 | սննդամթերքի անվտանգություն | 0,344 | 0,38 |
| 2 | անասնաբուժություն | 0,1 | 0,04 |
| 3 | բուսասանիտարիա | 0 | 0 |
| 4 | տեսչական մարմնի կողմից ըստ անհրաժեշտության իրականացված ստուգումների ընդհանուր քանակի հարաբերակցությունն ըստ անհրաժեշտության իրականացված ստուգումների ընդհանուր քանակին | 0,286 | 0,1 |

**2.5) Ստուգման ենթարկված օբյեկտների բավարարվածության աստիճանը տեսչական մարմնի աշխատանքների անաչառությունից, ընթացակարգերի թափանցիկությունից, տեղեկատվության որակից և տեսչական մարմնի ծառայողների արհեստավարժությունից**

Չափորոշչի գնահատումը կատարվել է հիմք ընդունելով չափորոշչում նշված հարցերի վերաբերյալ ստացված դիմում-բողոքները։

2021 թվականի 3-րդ եռամսյակում նշված հարցերի վերաբերյալ տեսչական մարմնի դեմ դիմում-բողոք չի եղել: 2022 թվականի 3-րդ եռամսյակում ևս նշված հարցերի վերաբերյալ տեսչական մարմնի դեմ դիմում-բողոք չի եղել:

**3. ԱՐԴՅՈՒՆՔԻ ՉԱՓՈՐՈՇԻՉՆԵՐ**

Արդյունքի չափորոշիչները վերաբերում են տեսչական մարմնի կոնկրետ լիազորության իրականացման անմիջական արդյունքին:

**3.1) Ստուգումների տարեկան ծրագրում ընդգրկված և ըստ անհրաժեշտության իրականացված ստուգումների քանակական հարաբերությունը**

2022 թվականի 3-րդ եռամսյակում ստուգումների տարեկան ծրագրում ընդգրկված և ըստ անհրաժեշտության իրականացված ստուգումների քանակական հարաբերությունը 0,56 է։ Նույն ցուցանիշն ըստ ոլորտների հետևյալն է՝

|  |  |  |
| --- | --- | --- |
|  | **ՈԼՈՐՏ** | **ՑՈՒՑԱՆԻՇ** |
| **2021թ.****3-րդ եռամսյակ,**  | **2022թ.****3-րդ եռամսյակ,**  |
| 1 | սննդամթերքի անվտանգություն | 4,04 | 2,3  |
| 2 | անասնաբուժություն | 0,425 | 0,15 |
| 3 | բուսասանիտարիա | 0 | 0 |
| 4 | ստուգումների տարեկան ծրագրում ընդգրկված և ըստ անհրաժեշտության իրականացված ստուգումների քանակական հարաբերություն | 1,795 | 0,56 |

**3.2) Տեսչական մարմնի վերահսկման բարձր ռիսկային բնագավառներում իրավիճակի փոփոխությունը**

Համաձայն կատարողականի գնահատման մեթոդոլոգիայի՝ այս կետի համար հաշվետու ժամանակահատված է համարվում չորս եռամսյակը։

**3.3 Ըստ առանձին ստուգման հատկացված ֆինանսական միջոցները և մարդկային ռեսուրսները** հաշվարկվում են հաշվետու ժամանակահատվածում ստուգման համար հատկացված ֆինանսական միջոցների և մարդկային ռեսուրսների միջին ցուցանիշով:

2022 թվականի 3-րդ եռամսյակում ստուգման համար հատկացված մարդկային ռեսուրսների միջին ցուցանիշը 2,6 է: Նույն ցուցանիշն ըստ ոլորտների հետևյալն է՝

|  |  |  |
| --- | --- | --- |
|  | **ՈԼՈՐՏ** | **ՑՈՒՑԱՆԻՇ** |
| **2021թ.****3-րդ եռամսյակ,**  | **2022թ.****3-րդ եռամսյակ,**  |
| 1 | սննդամթերքի անվտանգություն | 2,6 | 2,65 |
| 2 | անասնաբուժություն | 2,0 | 2,7 |
| 3 | բուսասանիտարիա | 2,321 | 2,5 |
| 4 | ստուգման համար հատկացված մարդկային ռեսուրսների միջին ցուցանիշ | 2,3 | 2,6 |

Ֆինանսական միջոցների միջին ցուցանիշը 34400 ՀՀ դրամ է։ Նույն ցուցանիշն ըստ ոլորտների հետևյալն է՝

|  |  |  |
| --- | --- | --- |
|  | **ՈԼՈՐՏ** | **ՑՈՒՑԱՆԻՇ** |
| **2021թ.****3-րդ եռամսյակ,**  | **2022թ.****3-րդ եռամսյակ,**  |
| 1 | սննդամթերքի անվտանգություն | 51000 ՀՀ դրամ | 34400 ՀՀ դրամ |
| 2 | անասնաբուժություն | 0 | 0  |
| 3 | բուսասանիտարիա | 0 | 0 |
| 4 | ֆինանսական միջոցների միջին ցուցանիշ | 51000 ՀՀ դրամ | 34400 ՀՀ դրամ  |

**3.4) Տեսչական մարմնի, տեսչական մարմնի աշխատակիցների դեմ բերված դիմում-բողոքների քանակը և դրանց արդյունքները։**

**Տեսչական մարմնի և դրա պաշտոնատար անձանց գործողությունների կամ անգործության, այդ թվում՝ պատասխանատվության միջոց կիրառելու վերաբերյալ վարչական ակտի դեմ բերված բողոքների քանակը, բովանդակությունը և դրանց վերաբերյալ ընդունված որոշումները, տեղեկատվություն դատարանների կողմից վարույթ ընդունված գործերի մասին**

2021 թվականի 3-րդ եռամսյակում Տեսչական մարմնի և դրա ծառայողների գործողությունների կամ անգործության, այդ թվում` պատասխանատվության միջոց կիրառելու վերաբերյալ վարչական ակտի դեմ բերվել է 3 (երեք) բողոք:

Երեք բողոքներն էլ Տեսչական մարմնի ղեկավարի որոշումներն անվավեր ճանաչելու վերաբերյալ են, որոնցից երկուսը բավարարվել են մասնակիորեն և փոխվել նշանակված տույժի միջոցը, իսկ մեկ բողոքի օրենքով սահմանված հիմքերը և Վարչական ակտն առոչինչ լինելու հիմքերը բացակայել են, և բողոքը մերժվել է:

2022 թվականի 3-րդ եռամսյակում Տեսչական մարմնի և դրա պաշտոնատար անձանց գործողությունների կամ անգործության, այդ թվում` պատասխանատվության միջոց կիրառելու վերաբերյալ Տեսչական մարմնի վարչական ակտի դեմ բերվել է վարչական կարգով (որից մեկը նաև դատական կարգով) 5 դիմում-բողոք: Բողոքների քննության արդյունքում կայացվել են համապատասխան որոշումն անփոփոխ և բողոքն առանց բավարարման թողնելու մասին որոշումներ, իսկ 10 բողոքի հետ կապված գործերը գտնվում են դատարանում։

1. Այն ստուգումները, որոնց դեպքում կիրառված ստուգաթերթերի կիրառված կետերի «ոչ» պատասխանների թիվը 80 և ավելի տոկոս է։ [↑](#footnote-ref-1)